## KATALOG ZNANJA

## Ime modula: ZDRAVSTVENA TERMINOLOGIJA

2.. Usmerjevalni cilji:

Dijak/dijakinja:

* spoznava in razumeva definicijo, zgodovinski razvoj, kompleksnost in pomen zdravstvene terminologije in latinske zdravstvene terminologije,
* spoznava in razumeva pravila izgovarjave in zapisa latinskih zdravstvenih terminov ter iz njih izpeljanih tujk,
* spoznava in razumeva osnove latinske slovnice,
* spoznava in razumeva pravila tvorbe latinskih zdravstvenih terminov,
* spoznava in razumeva pravila prevajanja latinskih zdravstvenih terminov v slovenščino,
* spoznava in razumeva pravila tvorbe tujk iz latinskih zdravstvenih terminov,
* spoznava Slovenski medicinski slovar,
* spoznava in razumeva farmacevtsko terminologijo v zdravstvu,
* spoznava dodatne vsebine, povezane z latinsko zdravstveno terminologijo,
* spoznava in razumeva pomembnost pravilne ustne in pisne strokovne komunikacije.

1. **Poklicne kompetence:**
2. Komunikacija z zdravnikom in drugimi zdravstvenimi strokovnjaki s pravilno rabo latinskih zdravstvenih terminov in iz njih tvorjenih tujk ter pravilna raba latinskih zdravstvenih terminov in iz njih izpeljanih tujk pri izpolnjevanju pacientove negovalne dokumentacije.
3. **Operativni cilji:**

|  |  |
| --- | --- |
| **Komunikacija z zdravnikom in drugimi zdravstvenimi strokovnjaki s pravilno rabo latinskih zdravstvenih terminov in iz njih tvorjenih tujk ter pravilna raba latinskih zdravstvenih terminov in iz njih izpeljanih tujk pri izpolnjevanju pacientove negovalne dokumentacije.** | |
| **Informativni cilji** | **Formativni cilji** |
| **Zdravstvena terminologija:**  **Dijak/dijakinja:**   * pojasni pojem zdravstvena terminologija ter ožja pojma medicinska terminologija in terminologija zdravstvene nege, * pojasni zgodovinski razvoj zdravstvene terminologije, podrobneje zgodovinski razvoj latinske zdravstvene terminologije, * pojasni pojme: tradicionalnost, univerzalnost in preciznost latinske zdravstvene terminologije, * pojasni, zakaj je zdravstvena terminologija, tudi latinska (čeprav je latinščina sicer mrtev jezik), živ, nenehno razvijajoč se organizem. | **Dijak/dijakinja:**   * se zaveda pomembnosti poznavanja in pravilne rabe latinskih zdravstvenih terminov in iz njih tvorjenih tujk, * se zaveda pomena univerzalnosti in preciznosti latinskih zdravstvenih terminov in iz njih tvorjenih tujk. |
| **Latinska zdravstvena terminologija:**   * pojasni pravila poklasične izgovarjave latinskih zdravstvenih terminov, * pojasni pravila zapisa latinskih zdravstvenih terminov, * pojasni osnovne pojme in vsebine latinske slovnice, ki so nujno potrebne za razumevanje in tvorjenje latinskih zdravstvenih terminov, * pojasni rabo 1. in 2. sklona ednine in množine samostalnikov 1., 2., 3., 4. in 5. deklinacije ter pridevnikov 1., 2. in 3. deklinacije, * pojasni rabo 4. in 6. sklona ednine in množine samostalnikov 1., 2., 3., 4. in 5. deklinacije ter pridevnikov 1., 2. in 3. deklinacije, * pojasni pravila tvorjenja latinskih zdravstvenih terminov: večbesednih terminov, sestavljenk, zloženk, predložnih zvez, * pojasni pravila prevajanja latinskih zdravstvenih terminov v slovenščino, * pojasni pravila tvorjenja tujk iz latinskih zdravstvenih terminov, * pojasni rabo in pomen okrajšav latinskih zdravstvenih terminov, * pojasni strukturo gesel v Slovenskem medicinskem slovarju, * pojasni pomembnost pravilne strokovne komunikacije. | * pozna in uporablja temeljno latinsko besedišče in temeljne tujke s področja anatomije in fiziologije ter diagnostično-terapevtskih postopkov in posegov ter temeljna latinska poimenovanja bolezni in sorodnih zdravstvenih problemov, * loči tujke od izvornih latinskih besed, * zna uporabljati Slovenski medicinski slovar, * povezuje vsebine predmeta zdravstvena terminologija z vsebinami drugih šolskih predmetov, * zna pravilno uporabljati latinske zdravstvene termine in iz njih tvorjene tujke v komunikaciji z zdravnikom in drugimi zdravstvenimi strokovnjaki ter v komunikaciji s pacientom, * zna pravilno uporabljati latinske zdravstvene termine in iz njih tvorjene tujke pri izpolnjevanju pacientove negovalne dokumentacije. |
| **Farmacevtska terminologija v zdravstvu**   * pojasni pomen poznavanja temeljnih latinskih farmacevtskih terminov in tujk, * pojasni latinski izvor poimenovanja skupin zdravil glede na njihov namen (pojasni klasifikacijo zdravil glede na bolezni, ki jih zdravijo). | * pozna in uporablja temeljne farmacevtske latinske termine in tujke, ki se uporabljajo v zdravstvu, * zna poimenovati skupine zdravil glede na njihov namen. |
| **Dodatne vsebine latinske zdravstvene terminologije**   * pojasni strukturo šifranta Mednarodne klasifikacije bolezni in sorodnih zdravstvenih problemov, * pojasni vlogo in pomen latinskih rekov in izrekov z zdravstveno vsebino, * pojasni kulturno-zgodovinsko ozadje nastanka nekaterih latinskih zdravstvenih terminov. | * razume namen šifriranja bolezni in sorodnih zdravstvenih problemov, * uporablja latinske izreke z zdravstveno vsebino, * se zaveda pomembnosti splošne razgledanosti in vseživljenjskega učenja. |